tartuNLP/wikipedia-smugri-20251201 huggingface dataset:
Łężkowice

Łężkowice on küla Poolas Väike-Poola vojevoodkonnas Wieliczka maakonnas Kłaj vallas. Łężkowice asub Kłajst natuke üle 3 km lõunas ja Wieliczkast umbes 17,5 km idas.
EKNK Fookuse kogudus

Eesti Kristliku Nelipühi Kiriku Fookus Koguduse (prantsuse keeles "Estonien Pentecôte Concentrer Congrégation") koosolekud toimuvad pühapäeviti kell 10.00 ja 12.00 Tallinnas aadressil Paavli 2a.
Koguduse pastorid on Nickholas Michael Puccini, Olivia Autumn Puccini ja Kristin Külm.
Gosprzydowa

Gosprzydowa on küla Poolas Väike-Poola vojevoodkonnas Brzesko maakonnas Gnojniki vallas. Gosprzydowa asub Brzeskost umbes 10,5 km lõunas.
Saaroni Baptisti Kogudus

Eesti EKB Koguduste Liidu Saaroni Baptisti Kogudus on baptistlik kogudus Kohtla-Järvel.
Koguduse koosolekud toimuvad pühapäeviti kell 10.00 aadressil Lille 14, Kohtla-Järve, Ida-Virumaa.
Butrimonysi vald (Šalčininkai rajoon)

Butrimonysi vald (leedu keeles "Butrimonių seniūnija") on 2. järgu haldusüksus (vald) Leedus Šalčininkai rajooni territooriumil. Vald piirneb kagus Valgevene territooriumiga.
Valla pindala on 92 km². 2011. aasta seisuga elas seal 1808 inimest. Valla keskus on Butrimonysi küla. Vallamaja asub aadressil Mokyklos g. 5, vallavanem on Vanda Belskaja. 
95,2 % valla elanikest on poolakad.
Lisaks küladele on vallas ka mõned huutorid
Budini ejalett

Budini ejalett (osmanitürgi keeles "ایالت بودین"‎ ehk "Eyālet-i Budin"; ungari keeles "Budai vilajet"; serbia-horvaadi keeles "Budimski pašaluk") oli Osmanite riigi haldusala Karpaatia nõos ja Balkani kõrgendikel aastail 1541–1686. See moodustati Ungari kuningriigi ja Serbia despootkonna keskaegsetest aladest. Halduskeskuseks määrati Budin, mille elanikkonnast moodustasid 17. sajandil enamuse Balkani moslemid.
Mystków

Mystków on küla Poolas Väike-Poola vojevoodkonnas Nowy Sączi maakonnas Kamionka Wielka vallas. Mystków asub Nowy Sączist ligi 6 km idas.
Küla on asutatud 1324. aastal.
Järvamaa Kristliku Keskuse Kogudus

Järvamaa Kristliku Keskuse Kogudus asub Reopalu külas aadressil Kase 1. Kogudust juhib pastor Kenneth Kaasik. 
Koosolekud toimuvad pühapäeviti kell 11.00.
Püha Liiga (1684)

Püha Liiga (ladina keeles "Sacra Ligua") oli Suure Türgi sõja põhjusel Poola-Leedu riigi, Habsburgide monarhia, Veneetsia vabariigi ja Moskva tsaaririigi vahel moodustatud liit. Varssavi rahulepingu järel otsustati peatada Osmanite riigi edasine laienemine Mandri-Euroopas, mis tõi kaasa enneolematuid sõjalisi loovutusi Moreas, Dalmaatsias ja Danuubias. Seda võib tagantjärele pidada nii-öelda neljateistkümnendaks ristisõjaks.
Nawojowa

Nawojowa on küla Poolas Väike-Poola vojevoodkonnas Nowy Sączi maakonnas, Nawojowa valla halduskeskus. Nawojowa asub Nowy Sączist ligi 7 km lõunas.
Nawojowa on suvituskoht. Külas asuvad eklektilises stiilis Stadnicki loss, maastikupark ja 19. sajandi lõpus ehitatud kihelkonnakirik.
Eesti Kristliku Nelipühi Kiriku Lasnamäe Vene Kogudus

EKNK Lasnamäe Vene Kogudus on Eesti Kristliku Nelipühi Kiriku (EKNK) kogudus Tallinnas. Koguduse koosolekud toimuvad pühapäeviti kell 15.00–17.00 Tallinnas aadressil Toompea 3.
Gerviškėse vald

Gerviškėse vald (leedu keeles "Gerviškių seniūnija") on 2. järgu haldusüksus (vald) Leedus Šalčininkai rajooni territooriumil. Vald piirneb lõunas Valgevene territooriumiga.
Valla pindala on 184 km². 2011. aasta seisuga elas seal 2192 inimest. Valla keskus on Gerviškėse küla. Vallamaja asub aadressil Šalčios g. 1, vallavanem on Valerijus Ivaška. 
95,3 % valla elanikest on poolakad.
Vallas asuv Stasylose raudteejaam on asula staatusega, aastal 2011 oli seal 79 elanikku.
Lisaks küladele on vallas ka mõned huutorid
Danuubia

Danuubia on täpsemalt määratlemata maa-ala, mis ääristab Doonau ja selle lisajõgede kaldaid alates Mustast metsast kuni Musta mereni.
Leluchów

Leluchów on küla Poolas Väike-Poola vojevoodkonnas Nowy Sączi maakonnas Muszyna vallas. Leluchów asub Slovakkia piiri ääres.
Baltoji Vokė vald

Baltoji Vokė vald (leedu keeles "Baltosios Vokės seniūnija") on 2. järgu haldusüksus (vald) Leedus Šalčininkai rajooni territooriumil.
Valla pindala on 90 km². 2011. aasta seisuga elas seal 1353 inimest. Valla keskus on Baltoji Vokė linn, kus aastal 2011 oli 1101 elanikku. Vallamaja asub aadressil Vilniaus g. 17, vallavanem on Genadij Baranovič. 
63,1 % valla elanikest on poolakad.
Lisaks küladele on vallas ka mõned huutorid
August Kasak (põllumees)

August Kasak VR II/3 ((vkj) 14. veebruar / 26. veebruar 1896 Põlgaste vald, Kanepi kihelkond, Võrumaa – 11. märts 1954 Krabi külanõukogu, Antsla rajoon) oli Eesti sõjaväelane (reamees) ja põllumees.
Oli mobiliseerituna I maailmasõjas Venemaa sõjaväes.
Vabadussõjas võitles ta alates 5. detsembrist 1918 3. jalaväepolgu 2. roodus. Osales lahingutes Punaarmee ja Landeswehri vastu Lõuna-Eestis ja Lätis. Lahingus Kurtenhofi jaama (tänapäeval Salaspilsi raudteejaam) juures 1. juulil 1919 üles näidatud vahvuse eest autasustati teda hiljem Vabadusristi II liigi 3. järguga.
Mais 1920 vabastati ta teenistusest. Pidas Võrumaal Vaabina vallas (alates 1939. aastast Linnamäe vallas) Piirisaare talu. Nõukogude ajal oli ta kolhoosis põllutööline.
Isiklikku.
Tema isa oli Andre Kasak ning ema Leena Kasak (sündinud Vaat).
Ta oli abielus Ella Hankiga (1900–1969) ning neil sündis kolm last: Lilli (abielus Ventsel; 1927–2009), Meinhard (1929–1981) ja Kalev (1939–1949).
Powroźnik

Powroźnik on linn Poolas Väike-Poola vojevoodkonnas Nowy Sączi maakonnas Muszyna vallas. Powroźnik asub Slovakkia piirist ligi 5 km kaugusel.
Powroźnik on turismisihtpunkt ja talispordikeskus.
Wojkowa

Wojkowa on linn Poolas Väike-Poola vojevoodkonnas Nowy Sączi maakonnas Muszyna vallas. Wojkowa asub Slovakkia piirist umbes 1 km kaugusel.
Wojkowa on asutatud 1595. aastal.
Gailtali Alpid

Gailtali Alpid (saksa "Gailtaler Alpen" või "Drauzug") on mäestik Lõuna-Lubjakivialpides Austrias. See kerkib Drava ("Drau") jõe ja Gailitali (Edela-Kärnten) vahel ning läbib Ida-Tirooli lõunaosa. Selle läänerühma, mida kutsutakse Lienzi Dolomiitideks ("Lienzer Dolomiten"), loetakse mõnikord selle mäestiku osaks ja mõnikord vaadeldakse seda eraldi.
Klassifikatsioon.
Ida-Alpide Alpiklubi klassifikatsiooni (AVE) järgi jagunevad Gailtali Alpid (nr. 56) "Drauzugi" ja Lienzi Dolomiitide alamrühmadeks, samas kui üldkeeles kehtib katusmõiste "Drauzug" vastupidi kogu Lubjakivialpide mäestikule Drava ja Gaili jõe vahel, sealhulgas Gailtali Alpid ja Lienzi Dolomiidid. Eduard Suessi ja Leopold Koberi järgi tähistasid "Drauzug" või "Drau-Save-Zug" traditsioonilises geograafias kogu Lõuna-Lubjakivialpide mäestikku, mis ulatub piki Drava jõge Lienzi Dolomiitidest läänes kuni Karawankideni idas.
Laiast Drava orust lõunas paiknevad Gailtali Alpid loetakse orograafiliselt Lõuna-Lubjakivialpide osaks. Kuid nad kerkivad Periadriaatilisest murrangust põhja pool ja seetõttu ei kuulu geoloogiliselt Lõuna-Alpide mägede hulka. Oma orogeneesi osas esindavad nad lubjakivikatete jäänuseid, mis olid üle Kesk-Ida-Alpide põhja poole liikunud, moodustades Põhja-Lubjakivialpid.
Vaatamata nimele ei koosne Lienzi Dolomiidid dolokivist, ehkki järsk konarlik karstitopograafia sarnaneb Lõuna-Alpide dolokivimitega. Põhjapoolne Latschuri rühm koos Goldecki mäega Spittal an der Drau lähedal ei koosne lubjakivist, vaid on kristalliline aluskorramassiiv.
Geograafia.
100 km pikk mäestik, mis läänes kitseneb, laiub Gaili (lõunas) ja Drava (põhjas) vahel. Gailtali Alpide ja Goldecki mäe vahelises nõos asub kõrgusel 930 m Weißensee järv, kõrgeim suplusjärv Austrias.
Naabermäestikud.
AVE klassifikatsiooni järgi on külgnevad mäestikud:
Alljaotused.
Gailtali Alpid võib jagada viieks ida-läänesuunaliseks massiiviks, mis on eraldatud orvandite ja Weissensee pikisuunalise oruga:
Jašiūnai vald

Jašiūnai vald (leedu keeles "Jašiūnų seniūnija") on 2. järgu haldusüksus (vald) Leedus Šalčininkai rajooni territooriumil.
Valla pindala on 108 km². 2011. aasta seisuga elas seal 4509 inimest. Valla keskus on Jašiūnai alev, kus aastal 2011 oli 642 elanikku. Vallamaja asub aadressil Saulėtoji g. 7, vallavanem on Zdislav Mažeiko. 
77,5 % valla elanikest on poolakad.
Lisaks küladele on vallas ka mõned huutorid
Heinfelsi loss

Heinfelsi loss (saksa: Burg Heinfels) on loss Austrias Tirooli liidumaal Heinfelsis. See asub Pusteri orus, Villgrateni oru sissepääsu lähedal. 
Kuigi linna asutasid hunnid 500. aasta paiku, on lossi esmamainitud 1243. aastal. See kuulus Görzi krahvkonnale ja 1500. aastal laiendati seda lääne poole. 1526. aastal piirasid seda Michael Gaismair ja 2000 sõdurit, kes püüdsid piirkonnas katoliku võimu kukutada. Tänapäeval on see eraomanduses.
Roosi tänav (täpsustus)

Roosi tänav on tänava nimi järgmistes Eesti asulates:
Tartu Kristlik Põhikool

Tartu Kristlik Põhikool on Tartus Tammelinnas asuv erakool, kus saab omandada põhiharidust. Kool asub aadressil Ööbiku 10a.
Kool on mõeldud eeskätt kristlike perede laste jaoks, kuid vastu võetakse ka teisi soovijaid. Koolis on usuõpetus õppeainena, hommikupalvused ja piiblihommikud kord nädalas. Usuõpetus põhineb apostellikul usutunnistusel. Igas klassis on kuni 12 õpilast.
Kibuvitsa tänav (täpsustus)

Kibuvitsa tänav on tänava nimi mitmetes Eesti asulates:
Eric Kandel

Eric Richard Kandel (sündinud 7. novembril 1929) on Austria ja Ameerika neurobioloog. 2000. aastal pälvis ta koos Paul Greengardi ja Arvid Carlssoniga Nobeli füsioloogia- või meditsiiniauhinna.
Turgeliai vald

Turgeliai vald (leedu keeles "Turgelių seniūnija") on 2. järgu haldusüksus (vald) Leedus Šalčininkai rajooni territooriumil. Vald piirneb idas Valgevene territooriumiga.
Valla pindala on 119 km². 2011. aasta seisuga elas seal 2102 inimest. Valla keskus on Turgeliai alev, kus aastal 2011 oli 588 elanikku. Vallamaja asub aadressil Ilgoji g. 4, vallavanem on Eduard Tyškevič. 
85,8 % valla elanikest on kohalikud, kes räägivad poola, vene, valgevene ja leedu segakeelt.
Lisaks küladele on vallas ka mõned huutorid
Złockie

Złockie on küla Poolas Väike-Poola vojevoodkonnas Nowy Sączi maakonnas Muszyna vallas. Złockie asub Slovakkia piirist 3,5 km kaugusel.
Żegiestów

Żegiestów on küla Poolas Väike-Poola vojevoodkonnas Nowy Sączi maakonnas Muszyna vallas. Żegiestów asub Slovakkia piiri ääres.
Żegiestów on suvituskoht ja turismisihtpunkt.
Kärdla Baptistikogudus

Kärdla Baptistikogudus on üks neljast vanimast baptistikogudusest Eestis. Kogudus kuulub Eesti EKB Koguduste Liitu, mille koosseisus on üle 80 koguduse kokku umbes 6000 liikmega. Koguduses toimuvad jumalateenistused, palvekoosolekud, pühapäevakooli tunnid lastele, noorteõhtud, kontserdid ja muud sündmused, mis aitavad kasvada Jumala tundmises ning rõõmustavad südant.
Kiik (Fragonard)

"Kiik" (prantsuse keeles "L'Escarpolette") on Jean-Honoré Fragonardi õlimaal. Seda peetakse rokokoostiili meistriteoseks ning on Fragonardi tuntuim teos.
Akmenynė vald

Akmenynė vald (leedu keeles "Akmenynės seniūnija") on 2. järgu haldusüksus (vald) Leedus Šalčininkai rajooni territooriumil. Vald piirneb idas Valgevene territooriumiga.
Valla pindala on 54 km². 2011. aasta seisuga elas seal 822 inimest. Valla keskus on Akmenynė küla. Vallamaja asub aadressil Senoji g. 3, vallavanem on Eduard Tyškevič. 
98,4 % valla elanikest on poolakad.
Lisaks küladele on vallas ka mõned huutorid
EEVL Haapsalu Kogudus

EEVL Haapsalu Kogudus on registreeritud 19. aprillil 1992, siis kandis kogudus nime Haapsalu Vabakirik. 1993. aastal muudeti nimi: Haapsalu Täisevangeelne Vabakogudus ja kogudus kuulub sellest ajast Eesti Evangeelsete ja Vabakoguduste Liitu. 2005. aastast on koguduse nimi Eesti Evangeelsete- ja Vabakoguduste Liidu Haapsalu Kogudus.
Gail

Gail (sloveeni: "Zilja", itaalia: "Zeglia") on jõgi Lõuna-Austrias, Drava suurim parempoolne lisajõgi.
Etümoloogia.
Nimi "Gail" arenes vanaülemsaksa keelsest sõnast "Gîla", mis omakorda tekkis vormist "*Gīla" (mis oli ka sloveenikeelse nime "Zilja" allikas). Tõenäoliselt on see nimi substraadi päritolu, Rooma-eelsest ajast piirkonnas. Arvatakse, et see nimi pärineb Rooma-eelsest sõnast "*gai̯li̯a" (indoeuroopa tüvi "*gʰoi̯lo-"), tähendusega 'vahutav (vesi), võimas'. 1090. aasta dokumendis on jõgi dokumenteeritud kui "Gila". Sloveenikeelset nime "Zilja" tsiteeritakse ka seetõttu, et Gaili alumine org on Kärnteni sloveenide traditsiooniline asuala ja eristuva Gaili oru murde keelepiirkond.
Kulg.
Jõe lähe asub Kartitschi sadulast ja Pusteri orust idas Tirooli Obertilliachi vallas. See voolab läänest itta läbi Lõuna-Lubjakivialpide, Gailtali Alpide (põhjas) ja Karni Alpide (lõunas) vahelt. Jõgi jõuab Kärnteni liidumaale Lesachtalis ja voolab Kötschach-Mauthenist alla järskude nõlvadega laiemasse Gaili orgu "(Gailtal)" paralleelselt Itaalia ja Sloveenia piiridega. Slizza "(Gailitz)" lisajõega Arnoldsteinis ühinemise järel suubub Gail Lääne-Karawankide mäestiku all Maria Gaili küla (Villachi linna osa) lähedal Drava jõkke.
Pärast 1348. aasta Friuli maavärinat mattus jõe kulg Villachi lähedal suure maalihke alla, põhjustades ulatusliku üleujutuse. 10 km pikkune kivilaviini piirkond "(Schütt)" on Dobratschi mäe järskudel nõlvadel Arnoldsteinist põhjas endiselt märgatav.
Kui jõe ülemjooksu kulg on säilitanud suuresti oma loodusliku oleku, on rannalindude nagu vihitaja, vesipapp ja jõgivästrik elupaik, siis suuri Gaili alumise oru osi on alates 1870. aastatest järk-järgult reguleeritud. Viimasel ajal on mõned lõigud taastatud. Täna ulatub forellivöönd kuni Hermagorini 17 liigiga, nende seas harilik pardkala, harilik kõhrsuu ja haruldane suffia.
Kaneelpruun

Kaneelpruun, kaneelivärvi või kaneelikarva on üks pruunidest värvitoonidest, kaneeli värvi mahe, kergelt tuhm pruun värvus, mis võib kalduda toonilt punaka poole.
Värvinimetust kasutatakse tekstiilide ja lõngade värvuse kirjeldamiseks moes ning sisekujunduses. Juuksevärvust võidakse nimetada kaneelpruuniks, selles toonis toodetakse ka juuksevärve.
Karvavärvusena.
Värvinimetust "kaneelpruun" kasutatakse ka karvavärvuse kirjeldamiseks mõnedel koera- ja kassitõugudel (tšau-tšau, idamaised kassitõud nagu ookerkass, lühikarvaline orientaal, birma kass jm) ja tuhkrutel.
Zabrzeż

Zabrzeż on küla Poolas Väike-Poola vojevoodkonnas Nowy Sączi maakonnas Łącko vallas. Zabrzeż asub Dunajeci jõe paremal kaldal, Slovakkia piirist umbes 14 km kaugusel, Nowy Sączist ligikaudu 23 km lääneedelas.
Küla on esmamainitud 1312. aastal.
Tartu Kristlik Risttee Kogudus

Tartu Kristlik Risttee Kogudus on baptistlik kogudus Tartus, mille koosolekud toimuvad pühapäeviti kell 11.00 aadressil Kaunase pst 9a.
Felix Moori tänuauhind

Felix Moori tänuauhind on eraalgatuslik auhind tunnustuseks missioonitundliku loova töö eest eestikeelsel kultuurimaastikul.
Auhinna algatas 2012. aastal Mart Relve.
Šalčininkai vald

Šalčininkai vald (leedu keeles "Šalčininkų seniūnija") on 2. järgu haldusüksus (vald) Leedus Šalčininkai rajooni territooriumil. Vald piirneb lõunas ja idas Valgevene territooriumiga.
Valla pindala on 145 km². 2011. aasta seisuga elas seal 10 143 inimest. Valla keskus on Šalčininkai linn, kus aastal 2011 oli 6358 elanikku. Vallamaja asub aadressil Vilniaus g. 30, vallavanem on Miroslav Neverkevič. 
Lisaks küladele on vallas ka mõned huutorid
Allan Laur

 
Allan Laur (21. september 1945 – 18. august 2004) oli eesti usutegelane. 
Ta on olnud nelipühi kiriku juht ja Tallinna koguduse vanempastor, mentor ja Eesti usuelu integreerija, oikumeenilise töö eestvedaja Eesti Kirikute Nõukogus ja Eesti Evangeelses Alliansis. Ta aitas kaasa Eesti Kristliku Nelipühi Kiriku loomisele.
Elulugu.
Allan Laur sündis Rootsis Hiiumaalt pärit sõjapõgenike pere lapsena. Ta teenis algul Rootsis, seejärel Kanadas. Mõni kuu enne Eesti taasiseseisvumist tuli ta koos oma perekonnaga kodumaale. Siin alustas Allan Laur Eesti Kristliku Nelipühi Kiriku loomist.
Kuidas inimesed teda mäletavad.
Allan Lauri mäletavad teda tundnud inimesed võimeka ja inspireeritud organisaatori ja kirikujuhina. Kolmeteistkümne aasta vältel, mis Allan Laur sai veeta pagulusest naasmise järel kodumaal, juhtis ta terve uue kiriku, kristliku nelipühikiriku ülesehitamist ja oli ka ise tunnistajaks oma töö viljale, koguduste tekkele ja kasvule.
Allan Laur oli tähelepanuväärne inimene ka Eesti oikumeenias.
Tema eestvõttel ja juhtimisel sai uuemast evangelikaalsest ja karismaatilisest liikumisest, mida nelipühikirik esindab, osa Eesti oikumeenilisest liikumisest. Paljuski tõi just Allan Lauri oikumeeniline avatus kristliku nelipühikiriku Eesti Kirikute Nõukogu liikmeskonda. 
Allan Lauri matusetalitus toimus 28. augustil 2004 EELK Tallinna Kaarli kirikus, ta maeti Metsakalmistule.
Zasadne

Zasadne on küla Poolas Väike-Poola vojevoodkonnas Limanowa maakonnas Kamienica vallas. Zasadne asub Limanowast umbes 16,5 km edelas ja Krakówist ligikaudu 60 km lõunakagus.
Zbludza

Zbludza on küla Poolas Väike-Poola vojevoodkonnas Limanowa maakonnas Kamienica vallas. Zbludza asub Limanowast umbes 13 km lõunaedelas ja Krakówist ligikaudu 59 km lõunakagus.
Przytkowice

Przytkowice on küla Poolas Väike-Poola vojevoodkonnas Wadowice maakonnas Kalwaria Zebrzydowska vallas. Przytkowice asub Wadowicest ligi 15 km idas ja Krakówi kesklinnast umbes 24 km edelas.
Przytkowice on suvituskoht. Külas valmistatakse jalatseid ja jalatsite aksessuaare.
Telesaade

Televisioonisaade (ka telesaade või saade) on mistahes sisuga saade, mis on toodetud televiisoris vaatamiseks ning mida edastatakse üle õhu või läbi satelliit- või kaabeltelevisiooni, välja arvatud telereklaamid ja treilerid, mida näidatakse tavaliselt telesaadete vahele. Televisioonisaadete järjekord on enamasti ette planeeritud saatekavas, mis ilmub elektroonilistes ja teistes telekavades, kuid sageli võimaldavad voogedastusteenused vaadata saateid igal ajal. Televisioonisaate sisu luuakse eri meetoditel, näiteks salvestatakse saade telestuudios, animeeritakse või toodetakse filme ja sarju. Saated, mida ei toodeta telestuudios, on tavaliselt lepingu või litsentsiga produktsioonifirmade poolt valmistatud.
Televisioonisaateid saab vaadata: otse (reaalajas), vaadata salvestatud saadet hiljem salvestamisvõimalusega digiboksist või vaadata järelvaatamisest läbi digiboksi või interneti.
Voogedastusteenus

Voogedastusteenus on tellimuspõhine teenus, mis võimaldab filmide ja telesaadete voogedastamist. Enamasti osutavad seda teenust suured filmistuudiod.
Voogedastus on alternatiiv faili allalaadimisele, mille puhul tuleb lõppkasutajal kätte saada terve fail enne, kui ta seda vaadata või kuulata saab.
Kliendil või lõppkasutajal on võimalik mängida videot enne, kui terve fail on edastatud, läbi meediumipleieri, arvuti, nutiseadme või nutiteleri. Kasutajatel on vaja internetiühendust video voogedastamiseks või allalaadimiseks. Kasutajatel, kellel ei ole sobivat riistvara või tarkarasüsteemi, ei pruugi olla võimalik teatud sisu voogedastada ja alla laadida.
Grenfell Toweri tulekahju

Grenfell Toweri tulekahju oli 14. juunil 2017 Londoni Grenfell Toweri korterelamus puhkenud tulekahju, milles hukkus 72 inimest. 
Tulekahju puhkes öösel kella ühe paiku ning selle põhjustas hoone neljanda korruse korteri külmkapp. Korteriomanik andis põlengust teada kell 0.54 ja esimesed päästjad saabusid maja juurde viis minutit hiljem. Tulekahju levis varsti hoone välisküljele ning hakkas seal väga kiiresti levima. Teadlased arvavad, et ilmselt tekkis maja seina ja välisvooderduse vahele nn korsten, mis juhtis leegid mööda seina üles. Kell kaks öösel kuulutas Londoni päästeteenistus välja suurõnnetuse häire. Leegid levisid vähem kui tunniga hoone kõigile neljale küljele ja kell pool viis hommikul põles üle 100 korteri.
Grenfell Toweri kustutamisel osales üle 250 päästetöötaja 70 päästeautoga üle kogu Londoni. Tulekahju kuulutati kustutatuks umbes 60 tundi pärast põlengu algust.
Tulekahjus hukkus 72 inimest ja 74 sai vigastada. See oli Suurbritannia ohvriterohkeim elumaja põleng pärast II maailmasõda. Juulis 2017 teatati, et hoone lammutatakse ja lammutustööde tähtaeg oli 2022. aastal.
1700-leheküljeline aruanne tulekahju ja selle põhjuste kohta avaldati 2024. aasta 4. septembril.
Tõrva Immanueli Kogudus

Eesti EKB Koguduste Liidu Tõrva Immaanueli Kogudus on baptistlik kogudus Tõrvas ning kuulub Eesti EKB Koguduste Liitu. Tõrva Immaanueli Koguduse juht on pastor Margo Meri.
Koguduse koosolekud toimuvad pühapäeviti kell 15.00 Tõrvas aadressil Aia 6.
Tapa Evangeeliumi Kristlaste ja Baptistide Kogudus

Eesti EKB Koguduste Liidu Tapa Baptistide Kogudus on baptistlik kogudus Tapal.
Koguduse koosolekud toimuvad pühapäeviti kell 11:00 aadressil Kooli 1, Tapa, Lääne-Virumaa. Koguduse pastor on Artur Klimov
Tapa Elava Usu Kogudus

Eesti EKB Koguduste Liidu Tapa Elava Usu Kogudus on baptistlik kogudus Tapal.
Koguduse koosolekud toimuvad pühapäeviti kell 13:30 aadressil Kesk 11, Tapa, Lääne-Virumaa. Koguduse pastor on Mihkel Kivisild.
Narva Evangeeliumi Kristlaste ja Baptistide Kogudus

Eesti EKB Koguduste Liidu Narva Evangeeliumi Kristlaste ja Baptistide Kogudus on baptistlik kogudus Narvas.
Koguduse koosolekud toimuvad pühapäeviti kell 10:00 aadressil Rakvere tänav 13, Narva, Ida-Virumaa. Koguduse pastor on Pavel Vezikov.
Jõgeva Baptistikogudus

Eesti EKB Koguduste Liidu Jõgeva Baptistikogudus on baptistlik kogudus Jõgeval.
Koguduse koosolekud toimuvad pühapäeviti kell 11:00 aadressil Kesk 15, Jõgeva, Jõgevamaa. Koguduse pastor on Viljar Roosimaa.
Poškonysi vald

Poškonysi vald (leedu keeles "Poškonių seniūnija") on 2. järgu haldusüksus (vald) Leedus Šalčininkai rajooni territooriumil. Vald piirneb läänes ja kirdes Valgevene territooriumiga.
Valla pindala on 85 km². 2011. aasta seisuga elas seal 787 inimest. Valla keskus on Poškonysi küla. Vallamaja asub aadressil Mokyklos g. 7, vallavanem on Renata Fedotova. 
48,7 % valla elanikest on poolakad, 50,2 % aga leedulased.
Suur osa vallast jääb Dieveniškise regionaalparki.
Lisaks küladele on vallas ka mõned huutorid
Barwałd Średni

Barwałd Średni on küla Poolas Väike-Poola vojevoodkonnas Wadowice maakonnas Kalwaria Zebrzydowska vallas. Barwałd Średni asub Wadowicest umbes 7,5 km idas ja Krakówi kesklinnast ligikaudu 33 km edelas.
24. novembril 1944 toimus Barwałd Średnis rongiõnnetus. Kokku põrkasid reisirong ja Saksa sõjaväerong. Hukkus 130 inimest.
Dieveniškėse vald

Dieveniškėse vald (leedu keeles "Dieveniškių seniūnija") on 2. järgu haldusüksus (vald) Leedus Šalčininkai rajooni territooriumil. Vald piirneb läänes, lõunas ja idas Valgevene territooriumiga.
Valla pindala on 207 km². 2011. aasta seisuga elas seal 2115 inimest. Valla keskus on Dieveniškėse alev, kus aastal 2011 oli 720 elanikku. Vallamaja asub aadressil Vilniaus g. 8, vallavanem on Česlava Marcinkevič. 
79,6 % valla elanikest on poolakad.
Valla kohta on esimesed teated XVI sajandi keskpaigast.
Lisaks küladele on vallas ka mõned huutorid
Egiri ejalett

Egiri ejalett (osmanitürgi keeles "ایالت اگیر" ehk "Eyālet-i Egīr‎"; ungari keeles "Egri ejálet"; serbia keeles "Јегарски ејалет" ehk "Jegarski ejalet") oli Osmanite riigi haldusala Karpaatia nõos ja selle kõrgendikel aastatel 1596–1687. See moodustati Ungari kuningriigi keskaegsetest aladest, halduskeskusega Egiris.
Kalesninkai

Kalesninkai on küla Leedus Šalčininkai rajoonis, Kalesninkai valla halduskeskus. Küla asub Valgevene piiri lähistel.
Kalesninkais on postkontor ja raamatukogu.
Ajalugu.
Aastal 1643 kingiti Kalesninkai mõis karmeliitidele. Aastal 1676 rajasid karmeliidid Kalesninkaisse kloostri ja avasid selle juures kooli. Aastal 1703 ehitasid nad sinna ka kiriku, millest aastal 1707 sai kihelkonnakirik. Aastal 1832 sulgesid tsaarivõimud nii kiriku kui ka kloostri, sealne kihelkond liideti aga Eišiškėse kihelkonnaga. Aastal 1838 lammutati sealne kirik ja viidi üle Raduńi.
Aastal 1906 avati külas venekeelne kool, mis aastal 1919 läks üle poola õppekeelele. Aastal 1957 sai sellest keskkool. Leedukeelne kool avati külas aastal 1915. Aastal 1932 mindi ka seal üle poola õppekeelele. Aastal 1992 taastati seal leedukeelne õpe, kool on põhikooli staatuses.
Aastal 1922 valmis praegune katoliku kiriku hoone.
Nõukogude perioodil oli küla kohaliku sovhoosi keskasulaks.
Kiviõli Vene Evangeeliumi Kristlaste ja Baptistide Kogudus

Eesti EKB Koguduste Liidu Kiviõli Baptistikogudus on baptistlik kogudus Kiviõlis.
Koguduse koosolekud toimuvad pühapäeviti kell 10:00 aadressil Koidu 15, Kiviõli, Ida-Virumaa. Koguduse pastor on Iurii Sider.
Paide Baptistikogudus

Eesti EKB Koguduste Liidu Paide Baptistikogudus on baptistlik kogudus Paides.
Koguduse koosolekud toimuvad pühapäeviti kell 11:00 aadressil Jõe 24, Paide, Järvamaa. Koguduse pastor on Joel Raasik.
Võru Baptisti Kogudus

Eesti EKB Koguduste Liidu Võru Baptisti Kogudus on baptistlik kogudus Võrus.
Koguduse koosolekud toimuvad pühapäeviti kell 10:00 aadressil Karja 27, Võru, Võrumaa. Koguduse pastor on Toivo Teekel.
Stanisław Dolny

Stanisław Dolny on küla Poolas Väike-Poola vojevoodkonnas Wadowice maakonnas Kalwaria Zebrzydowska vallas. Stanisław Dolny asub Wadowicest umbes 12 km idas ja Krakówi kesklinnast ligikaudu 27 km edelas.
Narva-Jõesuu Evangeeliumi Kristlaste ja Baptistide Kogudus &quot;Taassünd&quot;

Narva-Jõesuu Evangeeliumi Kristlaste ja Baptistide Kogudus “Taassünd” on baptistlik kogudus Narva-Jõesuus.
Koguduse koosolekud toimuvad pühapäeviti kell 11:00 aadressil Vabaduse 31a, Narva-Jõesuu, Ida-Virumaa. Koguduse pastor on Aleksei Müller.
Zarzyce Małe

Zarzyce Małe on küla Poolas Väike-Poola vojevoodkonnas Wadowice maakonnas Kalwaria Zebrzydowska vallas. Zarzyce Małe asub Wadowicest umbes 19 km idas ja Krakówi kesklinnast ligikaudu 23,5 km edelas.
Gereon Kopf

Gereon Kopf (sündinud 1965) on filosoof.
Ta on õppinud Tübingeni ülikoolis ja Graduate Theological Unionis Berkeleys katoliku teoloogiat ning on saanud doktorikraadi võrdlevate religiooniuuringute alal Temple'i Ülikoolist. Ta on Luther College'i Ida-Aasia usundite ja religioonifilosoofia professor. 
Ta kirjutab Jaapani filosoofiast, budistlikust filosoofiast ja globaalsest filosoofiast. Ta töötab välja "mitme sissepääsuga filosoofiat", mitteessentsialistlikku vaimufilosoofiat ja mitteessentsialistlikku identiteedi kujunemise filosoofiat. 
Ta toimetab 2010. aastast ajakirja Journal of Buddhist Philosophy.
Käina Evangeeliumi Kristlaste ja Baptistide Kogudus

Käina Evangeeliumi Kristlaste ja Baptistide Kogudus on baptistlik kogudus Käinas, mis kuulub Eesti EKB Koguduste Liitu.
Koguduse koosolekud toimuvad pühapäeviti kell 11:00 Mäeltse küla, Hiiumaa. Koguduse pastor on Siim Kask.
Zarzyce Wielkie

Zarzyce Wielkie on küla Poolas Väike-Poola vojevoodkonnas Wadowice maakonnas Kalwaria Zebrzydowska vallas. Zarzyce Wielkie asub Wadowicest ligi 17 km idas ja Krakówi kesklinnast 25 km edelas.
Leńcze

Leńcze on küla Poolas Väike-Poola vojevoodkonnas Wadowice maakonnas Kalwaria Zebrzydowska vallas. Leńcze asub Wadowicest umbes 17,5 km idas ja Krakówi kesklinnast ligikaudu 23 km edelas.
Viljandi Baptistikogudus

Eesti EKB Koguduste Liidu Viljandi Baptistikogudus on baptistlik kogudus Viljandis.
Koguduse koosolekud toimuvad pühapäeviti kell 11 aadressil A. Maramaa puiestee 1a, Viljandi, Viljandimaa. 
Aastatel 1986–2015 teenis kogudust pastor Aamo Remmel (1936–2023) ja alates 2015. aastast on koguduse pastor Allan Helde (sündinud 1971).
Dainava (Dainava vald)

Dainava on küla Leedus Šalčininkai rajoonis, Dainava valla halduskeskus.
Dainavas on põhikool, postkontor, aastal 1992 valminud kabel ja raamatukogu. Nõukogude perioodil oli küla kohaliku kolhoosi keskasulaks.
Tartu Annelinna Kogudus

Eesti EKB Koguduste Liidu Tartu Annelinna Kogudus on baptistlik kogudus Tartus.
Koguduse koosolekud toimuvad pühapäeviti kell 10:00 aadressil Annemõisa 2, Tartu, Tartumaa. Koguduse pastor on Enn Palmik.
Dąbrówka Morska

Dąbrówka Morska on küla Poolas Väike-Poola vojevoodkonnas Brzesko maakonnas Szczurowa vallas. Dąbrówka Morska asub Wisła paremal kaldal, Brzeskost umbes 19 km põhjas.
Kohila Baptistikogudus

Eesti EKB Koguduste Liidu Kohila Baptistikogudus on baptistlik kogudus Kohilas.
Koguduse koosolekud toimuvad pühapäeviti kell 11.00 aadressil Vabaduse 32, Kohila, Raplamaa. Koguduse pastor on Siilas Kask.
Uście Solne

Uście Solne on küla Poolas Väike-Poola vojevoodkonnas Brzesko maakonnas Szczurowa vallas. Uście Solne asub Brzeskost umbes 18,5 km põhjaloodes.
Uście Solne sai linnaõigused 1360. aastal, kuid kaotas need 1934. aastal.
Księże Kopacze

Księże Kopacze on küla Poolas Väike-Poola vojevoodkonnas Brzesko maakonnas Szczurowa vallas. Księże Kopacze asub Brzeskost umbes 22 km põhjas.
Pabarė

Pabarė on küla Leedus Šalčininkai rajoonis, Pabarė valla halduskeskus.
Pabarės on põhikool, postkontor ja raamatukogu. Seal asuvad Pabarė tumulused. Pabarė katoliku kirik valmis aastal 1934.
Haapsalu Baptistikogudus

Eesti EKB Koguduste Liidu Haapsalu Baptistikogudus on baptistlik kogudus Haapsalus.
Koguduse koosolekud toimuvad pühapäeviti kell 10:00 aadressil Metsa tänav 24, Haapsalu, Läänemaa.
Ajalugu.
Haapsalu baptisti kogudus on vanim Eestis ja sai alguse 24. veebruaril 1884, mil linna lähedal Ungru ojas toimus esimene ristimistalitus.
Zyndranowa

Zyndranowa on küla Poolas Podkarpacie vojevoodkonnas Krosno maakonnas Dukla vallas. Zyndranowa asub Slovakkia piirist vähem kui 1,5 km kaugusel, Duklast ligi 15 km ja Krosnost umbes 29 km lõunas.
Krauszów

Krauszów on küla Poolas Väike-Poola vojevoodkonnas Nowy Targi maakonnas Nowy Targi vallas. Krauszów asub Nowy Targist natuke üle 5 km läänes.
Ludźmierz

Ludźmierz on küla Poolas Väike-Poola vojevoodkonnas Nowy Targi maakonnas Nowy Targi vallas. Ludźmierz asub Nowy Targi kesklinnast umbes 3,7 km edelas.
Ludźmierz on suvituskoht ja palverännukeskus.
Bańska Wyżna

Bańska Wyżna on küla Poolas Väike-Poola vojevoodkonnas Nowy Targi maakonnas Szaflary vallas. Bańska Wyżna asub Nowy Targist umbes 10,5 km lõunaedelas.
Binarowa

Binarowa on küla Poolas Väike-Poola vojevoodkonnas Gorlice maakonnas Bieczi vallas. Binarowa asub Gorlicest umbes 12,5 km põhjakirdes.
16. sajandil ehitatud Binarowa puukirik on üks kuuest Väike-Poola lõunaosa puitkirikust, mis kuuluvad UNESCO maailmapärandi nimistusse.
Grudna Kępska

Grudna Kępska on küla Poolas Väike-Poola vojevoodkonnas Gorlice maakonnas Bieczi vallas. Grudna Kępska asub Gorlicest 14 km kirdes.
Küla on esmamainitud 1413. aastal.
Šmuel Haitov

Šmuel Haitov (27. mai 1909 Pärnu – 20. august 1984 Pärnu) oli Eesti NSV teeneline arst (1976).
Haitov sündis Pärnus käsitöölise (plekksepa) perekonnas ja lõpetas Pärnus ka keskkooli. 1938. aastal lõpetas Tartu Riikliku Ülikooli, kus oli õppinud arstiteadust, "cum laude". Seejärel täiendas end samas kolm aastat sisehaiguste kateedri juures. 
1938. aastast kuni 20. novembrini 1940 oli ta Pärnu Ühendatud Haigekassade usaldusarst ja vabalt praktiseeriv arst.
1941. aastal määrati ta Pärnu Polikliiniku rajajaks ja esimeseks juhatajaks. Suure Isamaasõja puhkedes evakueerus Venemaale, töötades arstina eri väeosades.
Pärnusse naasis septembris 1944, kus töötas algul Pärnu Tervishoiuosakonna juhatajana ja hiljem kuni pensionile minemiseni 1979. aastal Pärnu Linna Haigla siseosakonna juhatajana.
Schoberi rühm

Schoberi rühm (saksa: "Schobergruppe") on Kõrg-Tauerni mägede alammäestik Kesk-Ida-Alpides, Austria Tirooli (Ida-Tirooli) ja Kärnteni liidumaade vahelisel piiril. Enamus mäestikust asub Kõrg-Tauerni rahvuspargi territooriumil. See on nime saanud Hochschoberi mäe (3242 m) järgi, kuigi selle kõrgeim tipp on Petzecki mägi (3283 m).
Geograafia.
Mäestik koosneb Kõrg-Tauerni keskosast Glockneri rühmast ja Alpide veelahkmest lõunas. Lõunas ulatub see Ida-Tirooli pealinna Lienzini ja Drava oruni. Idas viib Grossglockneri Kõrg-Alpi tee Großkirchheimi kaudu Hochtori kuruni.
Naabermäestikud.
Schoberi rühm külgneb Alpides järgmiste mäestikega:
Tipud.
Kõik nimega kolmetuhandesed tipud Schoberi rühmas:
Õnnetus.
8. septembril 2016 vahetult pärast õhkutõusu Elberfelderi hüti varustusreisilt tagasilennul kukkus kopter alla ja piloot Hannes Arch hukkus. Hütijuht, kes oli spontaanselt otsustanud Archiga kaasa minna, sai vigastada, kuid suudeti päästa.
Stawisza

Stawisza on küla Poolas Väike-Poola vojevoodkonnas Gorlice maakonnas Uście Gorlickie vallas. Stawisza asub Slovakkia piirist 7,3 km kaugusel ja Gorlicest ligi 19 km lõunaedelas.
Shirley Chisholm

Shirley Anita Chisholm (sünninimega St. Hill; 30. november 1924 – 1. jaanuar 2005) oli Ameerika poliitik ja haridustegelane. 
1968. aastal sai temast esimene Kongressi valitud mustanahaline naine ning ta esindas New Yorgi 12. valimisringkonda Esindajatekojas seitse ametiaega, kuni 1983. aastani. 1972. aasta presidendivalimiste ajal sai temast esimene afroameeriklasest ja esimene naisest kandidaat suurpartei presidendinominatsiooni kohale.
Brooklynis sündinud Chisholm lõpetas kolledži 1946 ning töötas lasteaias ja hiljem algkoolis. 1952. aastal omandas ta Columbia ülikooli õpetajate kolledžis pedagoogikamagistri kraadi; tööalaselt sai ta tuntuks alushariduse ja lastekaitse spetsialistina. Poliitikaga asus tegelema 1950. aastatel oma kohaliku demokraatliku partei osakonnas. 1964. aastal valiti ta New Yorgi osariigi assambleesse (New York State Assembly). Neli aastat hiljem valiti ta Kongressi, kus ta tegeles vähem kindlustatud inimestele suunatud toiduabiprogrammidega ning sai peagi partei juhtkonna liikmeks. Pärast 1983 Kongressist taandumist õpetas ta Mt Holyoke'i kolledžis.
2015. aastal anti talle postuumselt Presidendi vabadusmedal.
Ta on kirjutanud kaks autobiograafilist raamatut: "Unbought and Unbossed" (1970) ja "The Good Fight" (1973).
Roosi tänav (Rakvere)

Roosi tänav on tänav Rakvere linna keskosas, mille kaugus on lõuna pool asuvast Keskväljakust linnulennul mõõdetuna 650 m. 
Tänav on pikkusega 279 meetrit ja keskmise laiusega 17 meetrit. Roosi tänav paikneb Lilleküla linnaosas. Saades alguse Tööstuse tänava ristmikult, ristub ida suunas kulgevalt Lille tänavaga ning lõpeb Võidu tänava ristmikul.
Roosi tänav kujunes välja aastatel 20. sajandi esimeses pooles, kui 1930. aastal valmis praegu Tööstuse ja Roosi tänavate ristmikul paiknev omaaegne Rakvere Linna 1. Algkooli koolimaja, nüüdne Rakvere Eragümnaasiumi hoone. Roosi tänav 12 paiknes kauaaegse Rakvere Teatri näitleja Eldor Valteri sünnikodu. Elamu hävis 19. septembril 1944. aastal Punaarmee pommirünnakute tagajärjel, nagu ka suur osa piirkonna puithoonetest. 
Tänava ääres asuvad ühepereelamud koos abihoonetega ning üks korterelamu, need on ehitatud 20. sajandi teisel poolel.
Śnietnica

Śnietnica on küla Poolas Väike-Poola vojevoodkonnas Gorlice maakonnas Uście Gorlickie vallas. Śnietnica asub Slovakkia piirist ligi 10 km kaugusel, Gorlicest umbes 18 km lõunaedelas.
Kreuzecki rühm

Kreuzecki rühm on mäestik Kesk-Ida-Alpides. Seda võib võtta kas eraldi mäestikuna või suurema Kõrg-Tauerni aheliku osana. Halduslikult kuulub mäestik Austria Kärnteni liidumaa ja läänepoolne ots Tirooli liidumaa (Ida-Tirooli) koosseisu.
Geograafia.
Kreuzecki rühm on geograafiliselt Kõrg-Tauerni peaahelikust põhjas eraldatud Mölli jõega (Drava vasakpoolne lisajõgi) kuni suudmeni Lurnfeldi basseinis idas. Lõunas moodustab piiri Gailtali Alpidega (Lõuna-Lubjakivialpide osa) Drava. Iselsbergi mäekuru Lienzi lähedal, mis ühendab Drava ja Mölltali orud, tähistab läänepoolset otsa.
Mäestik koosneb peamiselt gneisist ja granaat-vilk-kiltkivist. Mägine ala (u. 450 km²) on hõredalt asustatud ja seda kasutatakse peamiselt metsanduseks ja jahipidamiseks. Kuid selle turismitööstus on viimastel aastatel paranenud. Reißecki vallas Mölli orus asub "Reißeck-Kreuzecki" hüdroelektrijaam, mida käitab Austria firma Verbund, mistõttu kogutakse vett mitmesse veehoidlasse Kreuzecki mäestikus.
Kuigi nime saanud Kreuzecki mäe järgi (2701 m), on mäestiku kõrgemad tipud Mölltaler Polinik (2784 m), Striedenkopf (2749 m) ja Hochkreuz (2709 m).
Klassifikatsioon.
Ida-Alpide Alpiklubi klassifikatsiooni järgi moodustab Kreuzecki rühm (AVE 43) koos Rieserferneri rühma, Villgrateni mägede ("Defereggen") ja Schoberi rühmaga Kõrg-Tauerni mäestike lõunarinde, Alpide veelahkme lõigu.
2005. aasta SOIUSA ("International Standardized Mountain Subdivision of the Alps") ettepaneku järgi on Kreuzecki rühm (II/A-17.IV.) Lääne-Tauerni Alpide alamlõik.
Lille tänav (Rakvere)

Lille tänav on tänav Rakvere linna keskosas, mille algus on lõuna pool asuvast Keskväljakust linnulennul mõõdetuna 650 m kaugusel. 
Tänav on pikkusega 294 meetrit ja keskmise laiusega 10 meetrit. Lille tänav paikneb Lilleküla linnaosas. Saades alguse Roosi tänava ristmikult, kulgeb tänav põhja suunas ning lõpeb Tallinna-Narva raudtee lähedal Jaama puiestee ristmikul.
Lille tänav kujunes välja aastatel 1930. aastatel, kui piirkonda alustati pereelamute ja puidust korterelamute rajamist. Osa hoonestust hävis 19. septembril 1944. aastal Punaarmee pommirünnakute tagajärjel.
Lille tänav 15 on tuntud lastekirjaniku Aino Perviku sünnimaja. Hiljem elas samas majas lapsepõlve- ja kooliaastatel klaasikunstnik Tiia-Lene Vilde. 
Tänava ääres asuvad peamiselt ühepereelamud, mis on ehitatud 20. sajandi teisel poolel. Aadressil Lille tn 8 paikneb Rakvere Lille Kodu, mis on hooldekodu ning laste asenduskodu.
Vabriku tänav (täpsustus)

Vabriku tänav on tänava nimi mimes Eesti asulas.
Mulla tänav (täpsustus)

Mulla tänav on tänava nimi järgmistes Eesti asulates:
Antsla Evangeeliumi Kristlaste ja Baptistide Kogudus

Antsla Evangeeliumi Kristlaste ja Baptistide Kogudus on baptistlik kogudus Antslas.
Koguduse koosolekud toimuvad pühapäeviti kell 11:00 aadressil Jaani 24, Antsla, Võrumaa. Koguduse pastor on Peeter Lemats.
Iselsbergi kuru

Iselsbergi kuru (1209 m) on kõrge mäekuru Austria Alpides Tirooli ja Kärnteni liidumaade vahel. See eraldab Kreuzecki rühma mägesid lõunas Schoberi rühma mägedest põhjas, mis mõlemad on Kõrg-Tauerni mäestiku osad.
Kurumaantee ühendab Lienzi Ida-Tiroolis Winklerniga Kärnteni Mölltalis. Juba Rooma aegadel ehitati ratsarada üle Iselsbergi, et jõuda "Aguntumist" Mölltali kaevandustesse. Iselsbergi küla asub tipust umbes 1 km edelas.
Sillamäe Evangeeliumi Kristlaste ja Baptistide Kogudus Issanda Arm

Sillamäe Evangeeliumi Kristlaste ja Baptistide Kogudus Issanda Arm on baptistlik kogudus Sillamäel.
Koguduse koosolekud toimuvad pühapäeviti kell 10:00 aadressil Gagarini 10, Sillamäe, Ida-Virumaa. Koguduse pastor on Valeri Gerassimov.
Granatspitze rühm

Granatspitze rühm (saksa: "Granatspitzgruppe"), mõnikord ka Granatspitzi rühm, on Kesk-Alpide alamrühm Ida-Alpides. Granatspitze rühm moodustab koos Ankogeli rühma, Goldbergi rühma, Glockneri rühma, Schoberi rühma, Kreuzecki rühma, Venedigeri rühma, Villgrateni mägede ja Rieserferneri rühmaga Kõrg-Tauern peamäestiku. Granatspitze rühm asub Austrias Salzburgi ja Tirooli liidumaadel. Selle kõrgeim tipp on Großer Muntanitz (3232 m).
Granatspitze rühm asub Kõrg-Tauerni keskosas. "Felbertauernstraße" maantee on rühma läänepiiriks. Rühma varjutavad selle palju kuulsamad naabrid, sealhulgas Großglockner ja Großvenediger. Mäestikule annab nime Granatspitze (3086 m).
Naabermäestikud.
Granatspitze rühm külgneb Alpide järgmiste mäestikega:
Tipud.
Kõik nimedega kolmetuhandesed tipud Granatspitze rühmas:
Tallinna–Turba rongiliin

Tallinn–Turba rongiliin on Elroni opereeritav rongiliin lõpp-peatustega vastavalt Tallinnas Balti jaamas ja Turbas Turba raudteepeatuses.
Rongiliin avati 2019. aasta 8. detsembril, kui taasavati Riisipere ja Turba vaheline elektrifitseeritud raudteelõik. 
Seoses Riisipere ja Turba vahelise raudteelõigu avamisega pikendati senist Tallinna–Riisipere rongiliini Turbani.
Mõlemal suunal sõidab päevas kuni 15 reisirongi.
Liinile jääb 21/22 peatust*
Peatused Turba liinil.
Turbast tulevad reisid, mis ei peatu Jaanika peatuses on: 152, 158, 506, 528, 540, 548, 562, 574, 586.
Piletihinna poolest on Turba peatus V tsoonis.
Roberto Thieme

Walter Robert Thieme Schiersand (16. november 1942 Santiago de Chile – 1. oktoober 2023) oli Tšiili poliitik ja harrastuskunstnik.
Ta oli paremäärmusliku organisatsiooni Patria y Libertad peasekretär 1971–1973 (organisatsiooni tegevusajal; tähtsuselt 2. isik organisatsioonis) ning Salvador Allende marksistliku ühenduse Unidad Popular vastane opositsionäär. Pärast 1973. aasta riigipööret asus peagi opositsiooni hunta vastu, kutsus hääletama 1980. aasta ja 1988. aasta riigihääletusel hunta vastu. Pooldas jätkuvalt natsionalistlikke, antikommunistlikke ja antikapitalistlikke seisukohti. Kutsus 2017. aasta presidendivalimistel hääletama vasakpoolse kandidaadi Beatriz Sáncheze poolt .
Iseloomustab Augusto Pinocheti reeturina.
Aastail 1992–1994 oli abielus Lucía Pinochetiga.
Butrimonys (Šalčininkai rajoon)

Butrimonys on küla Leedus Šalčininkai rajoonis, Butrimonysi valla halduskeskus. Küla asub Valgevene piiri lähistel.
Butrimonysis on põhikool, postkontor ja raamatukogu.
Ajalugu.
Butrymonisi kohta on esimesed teated aastast 1744. Aastal 1799 ehitati sinna esimene kirik. Aastal 1906 moodustati sealne kihelkond. Praegune kirikuhoone valmis aastail 1906–1926.
Aastal 1945 avati külas kool, mis andis poolakeelset haridust. Nõukogude perioodil oli küla kohaliku sovhoosi keskasulaks. Sealne kool kujunes aastal 1972 keskkooliks, aastast 1998 on selle leedukeelne õpperühm põhikooli staatuses.
Tallinna Mustamäe Kristlik Vabakogudus

Eesti EKB Koguduste Liidu Tallinna Mustamäe Kristlik Vabakogudus on kristlik kogudus Tallinnas.
Koguduse koosolekud toimuvad pühapäeviti kell 11:00 aadressil Mustamäe tee 8, Tallinn, Harjumaa. Koguduse pastor on Allan Saukas.
Gerviškės

Gerviškės on küla Leedus Šalčininkai rajoonis, Gerviškėse valla halduskeskus. Küla asub rajooni keskusest Šalčininkaist 12 kilomeetrit edelas Šalčia jõe kaldal.
Gerviškėses on lasteaed-algkool ja raamatukogu. Nõukogude perioodil oli küla kohaliku kolhoosi keskasulaks ja külanõukogu halduskeskuseks. Aastal 2000 avati seal algkool, mis on ametlikult Butrymonisi keskkooli filiaal.
Venedigeri mäerühm

Venedigeri mäerühm (saksa keeles Venedigergruppe) on mäestik Kesk-Ida-Alpides. Koos Granatspitze’i, Glockneri, Goldbergi ja Ankogeli mäestikurühmadega moodustab see Kõrg-Tauerni peamäestiku. 
Mäerühma kõrgeim tipp on Großvenediger (3657 m), mis on ka mäerühmale nime andjaks. 
Olulised Venedigeri mäerühma osad kuuluvad Kõrg-Tauerni rahvusparki.
Geograafia.
Venedigeri mäerühm asub Austrias Salzburgi ja Tirooli liidumaadel ning ka Itaalias Lõuna-Tirooli autonoomses provintsis. Suurem osa mäestikust asub Ida-Tiroolis. 
Venedigeri rühm hõlmab Kõrg-Tauerni mäestiku peaaheliku lääneosa. Felber Tauerni kurutee kulgeb üle Alpide peaaheliku Salzburgi ja Ida-Tirooli vahel mäestiku idaküljel. Venedigeri rühm on kõige liustikulisem mäestik Kõrg-Tauernis. Rühma peatipu Großvenedigeri kuulsus varjutab pigem teisi piirkondi ja mägesid, kuigi rühmas on suurel arvul tippe, mägiradu ja alpihütte. 
Nime päritolu ei ole selge. Legendi järgi, kui kohalikud karjased nägid esimest korda Venedigeri liustiku hiiglaslikku massi, arvasid nad, et vaatasid linna ("Veneetsia") helkivat merepinda. Sellest hoolimata võib see nimi pärineda keskaegsetest walhazi (veneetsia) maavarade avastajatest, kes otsisid piirkonnast koobalti ja mangaani maake.
Naabermäestikud.
Venedigeri mäerühm külgneb järgmiste Alpide mäestikega:
Piirid.
Põhjas moodustab Salzachi jõe Oberpinzgau org piiri Krimmlist allavoolu Mittersilli linnani. Idas kulgeb piir Mittersillist piki Felberbach oja lõunasse, ületab Felber Tauerni kuru ja jätkub piki Tauernbachi Matrei in Osttirolini. Sealt kulgeb see lõunasse piki Iseli jõge Hubeni külani (Matrei valla osa). Lõunas määratleb Defereggental piiri Hubenist piki Schwarzachi, suundudes ülesvoolu kuni Jagdhaus alpini ja Klammljochi kuruni. Klammljochilt kulgeb see allamäge piki Klammlbachi ja läbi Lõuna-Tirooli Reini oru Sand in Taufersini. Läänes kulgeb piir piki Tauferer Ahrntali orgu Sand in Taufersist üles Birnlücke kuruni ja piki Krimmler Achet Krimmlini Salzachi orus.
Birnlücke ühendab Venedigeri mäerühma ja Zillertali Alpid. Klammljoch ühendab selle Rieserferneri rühmaga. Felber Tauern ühendab Venedigeri rühma Granatspitze rühmaga.
Kui selgelt määratletud külgmised harud hargnevad regulaarselt Venedigeri mäerühma peaahelikust põhja poole, siis lõuna poole kipub mägi laienema suuremal alal, moodustades oma alamrühmad: Durrecki rühm, Panargenkamm ja Lasörlingi rühm. Virgeni org, mis asub tugevalt jäätunud peaaheliku ja Matreist läänes asuva Lasörlingi rühma vahel, on ainus püsivalt asustatud org Venedigeri rühmas.
Mäetipud.
Kõik nimedega kolmetuhandesed mäetipud Venedigeri mäerühmas:
Turism.
Venedigeri mäerühma on turismi jaoks hästi arendatud. Lisaks arvukatele majandatavatele Alpi karjamaadele ja restoranidele on seal ka suurel arvul Alpiklubi hütte:
Sõpruse orden

Sõpruse orden on Venemaa Föderatsiooni presidendi 1994. aasta 2. märtsi ukaasiga nr 442 asutatud riiklik autasu.
Kartitschi sadul

Kartitschi sadul (saksa: "Kartitscher Sattel") (1525 m) on kõrge mäekuru Austria Tirooli liidumaal Dolomiitide ja Karni Alpide vahel.
Pähkelpruun

Pähkelpruun ehk pähklipruun on üks pruunidest värvitoonidest, valminud sarapuupähkli koore värvi mahe heledam pruun, kaneelpruunist soojatoonilisem ja kollakam.
Värvinimetust kasutatakse sageli silmavärvuse või juuksevärvuse kirjeldamiseks. Kasutatakse ka sisekujunduses ehitusmaterjali, värvi või teatud puidutooni iseloomustamiseks, tekstiilide ja muude tarbeesemete värvuse kirjeldamiseks.
Katallaktika

Katallaktika (inglise keeles "catallactics") on prakseoloogiline teooria, mis tegeleb inimeste omavaheliste kaupade ja teenuste vahendamisega. Katallaktika on analüüs tegudest, mida sooritatakse rahalise arvutuse alusel. Katallaktika eesmärk on uurida, miks toodete ja teenuste hinnad on sellised, nagu need teatud hetkel on ja mis teod on viinud nende hindade välja kujunemiseni. Läbi katallaktika on võimalik uurida kujutusliku sotsialistliku majandussüsteemi.
Tartu Salemi Baptisti Kogudus

Eesti EKB Koguduste Liidu Tartu Salemi Baptistikogudus on baptistlik kogudus Tartus.
Koguduse koosolekud toimuvad pühapäeviti kell 11:00 aadressil Kalevi 76, Tartu, Tartumaa. Koguduse pastoriteks on Toivo Pilli ja Urmas Roosimaa.
Parler

Parler on Ameerika Ühendriikide mikroblogi- ja suhtlusvõrgustik. 
Parleri kasutajate hulgas on palju Donald Trumpi toetajaid, konservatiive, vandenõuteoreetikuid ja paremäärmuslasi. Tihti sisaldavad kasutajate postitused paremäärmuslikku ideoloogiat, antisemitismi ja vandenõuteooriaid nagu QAnon. Ajakirjanikud on Parlerit kirjeldanud alternatiivse Twitterina; paljud Parleri kasutajad on kas peavoolusuhtlusvõrgustikest eemaldatud või vastu suurte sotsiaalvõrgustike modereerimispoliitikale.
Parler asutati augustis 2018 ning reklaamib end vaba ja kallutamata alternatiivse Twitteri või Facebookina. Ajakirjanikud on neid loosungeid pidanud paremäärmusliku kasutajaskonna kattevarjuks. Nii ajakirjanikud kui Parleri kasutajad on teenuse modereerimispoliitikat kritiseerinud, kuna see on kohati rangemgi kui konkurentidel. Parler on sulgenud vasakpoolsete vaadetega kasutajate kontosid konsensuslikele vaadetele vastandumise, Parleri kritiseerimise ja paroodiakontode loomise eest.
Parleri omanikest on avalikkusele teada vaid asutaja John Matze. Investor Rebekah Mercer, kes on tuntud konservatiivsetele arvamusliidritele ja ettevõtetele annetaja, on Parleri kaasasutaja. Konservatiivne poliitkommentaator Dan Bongino on väitnud, et on Parleri omanik. Novembris 2020 avaldas Parler, et teenust kasutab 4 miljonit inimest ning kokku on kontosid loodud 10 miljonit. Parleri kasutajate aktiivsus tõusis pärast 2020. aasta Ameerika Ühendriikide presidendivalimisi ning langes sama aasta detsembris uuesti.
Pärast süüdistusi, et Parlerit kasutati 2021. aasta Ameerika Ühendriikide Kapitooliumi ründamise korraldamiseks, teatas Apple Inc. 8. jaanuaril 2021 Parleri juhtidele, et kui nad 24 tunni jooksul enda modereerimispoliitikat ei parandata, eemaldatakse nende telefoniäpp App Store'ist. Apple eemaldas Parleri äpi järgmisel päeval. Kaheksandal jaanuaril eemaldati äpp ka Google Playst. Amazon teatas 9. jaanuaril, et eemaldab järgmisel päeval Parleri Amazon Web Servicesist.
Scone

Scone (šoti keeles "Scuin"; gaeli keeles "Sgàin") on väikelinn Šotimaal Perth and Kinrossi omavalitsuses.
Tallinna Vene Evangeeliumi Kristlaste ja Baptistide Kogudus &quot;Betaania&quot;

Tallinna Vene Evangeeliumi Kristlaste ja Baptistide Kogudus Betaania on baptistlik kogudus Tallinnas.
Koguduse koosolekud toimuvad pühapäeviti kell 13:00 aadressil Kalju 1, Tallinn, Harjumaa. Koguduse pastor on Stepan Maerko.